CELEX: 62011CN0519
Language: et
Date: 2011-10-11 00:00:00
Title: Kohtuasi C-519/11 P: ThyssenKrupp Liften BV 11. oktoobril 2011 esitatud apellatsioonkaebus Üldkohtu (kaheksas koda) 13. juuli 2011 . aasta otsuse peale liidetud kohtuasjades T-144/07, T-147/07, T-148/07, T-149/07, T-150/07 ja T-154/07: ThyssenKrupp Liften Ascenseurs jt versus Euroopa Komisjon

3.12.2011   
            
            
               ET
            
            
               Euroopa Liidu Teataja
            
            
               C 355/12
            
         ThyssenKrupp Liften BV 11. oktoobril 2011 esitatud apellatsioonkaebus Üldkohtu (kaheksas koda) 13. juuli 2011. aasta otsuse peale liidetud kohtuasjades T-144/07, T-147/07, T-148/07, T-149/07, T-150/07 ja T-154/07: ThyssenKrupp Liften Ascenseurs jt versus Euroopa Komisjon
   (Kohtuasi C-519/11 P)
   2011/C 355/20
   Kohtumenetluse keel: hollandi
   
      Pooled
   
   
      Apellant: ThyssenKrupp Liften BV (esindajad: advokaadid O. W. Brouwer, N. Lorjé, N. Al-Ani)
   
      Teine menetlusosaline: Euroopa Komisjon
   
      Apellandi nõuded
   
   
               —
            
            
               tühistada Üldkohtu 13. juuli 2011. aasta vaidlustatud otsus osas, milles Üldkohus jättis rahuldamata apellandi nõuded;
            
         
               —
            
            
               teha asja suhtes ise kohtuotsus ja tühistada komisjoni 21. veebruari 2007. aasta otsus K(2007) 512 (lõplik) (1) (juhtum COMP/E — 1/38.823 — Liftid ja eskalaatorid) esimeses kohtuastmes esitatud nõuete alusel ja/või vähendada talle määratud trahvisummat;
            
         
               —
            
            
               teise võimalusena vähendada talle määratud rahatrahvi;
            
         
               —
            
            
               kolmanda võimalusena saata kohtuasi Üldkohtusse tagasi;
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Apellant esitab oma apellatsioonkaebuse põhjendamiseks viis väidet.
   
               1.
            
            
               Rikutud on EÜ artikli 81 lõiget 1 (nüüd ELTL artikli 101 lõige 1), kuna rikkumised ei mõjuta tuntavalt liikmesriikidevahelist kaubandust ja kuna komisjon algatas menetluse õigusvastaselt.
            
         
               2.
            
            
               Rikutud on ne bis in idem põhimõtet.
            
         
               3.
            
            
               Rikutud on proportsionaalsuse põhimõtet, kuna määrati ebaproportsionaalsed trahvi lähtesummad.
            
         
               4.
            
            
               Eiratud on määruse nr 1/2003 (2) artiklis 23 ette nähtud trahvi ülempiiri, Euroopa Liidu põhiõiguste harta artikli 48 lõikes 1 ja EIÕK artikli 6 lõikes 2 sätestatud süütuse presumptsiooni, Euroopa Liidu põhiõiguste harta artikli 49 lõikes 1 ette nähtud nulla poena sine lege põhimõtet, Euroopa Liidu põhiõiguste harta artikli 49 lõikes 3 ette nähtud proportsionaalsuse põhimõtet ning karistuste individuaalsuse ja isikliku vastutuse põhimõtet, kuna kinnitati solidaarvastutust kogu kontserni käibe alusel arvutatud trahvi osas.
            
         
               5.
            
            
               Üldkohtu hindamisviga ja õigusvastane tegevusetus, kuna Üldkohus ei kasutanud oma täielikku pädevust trahvide valdkonnas, eeskätt seoses trahvi lähtesumma, hoiatava mõju korrutusteguri ja väljaspool 2002. aasta koostööteatist tehtud koostööga.
            
         
      (1)  Kokkuvõte ELT 2008, C 75, lk 19.
   
      (2)  Nõukogu 16. detsembri 2002. aasta määrus (EÜ) nr 1/2003 asutamislepingu artiklites 81 ja 82 sätestatud konkurentsieeskirjade rakendamise kohta (EÜT 2003, L 1, lk 1; ELT eriväljaanne 08/02, lk 205).